আতঙ্ক বাড়িয়ে ভারতে হানা দিল HMPV ভাইরাস, শনাক্ত বেঙ্গালুরুতে

বেঙ্গালুর: ভারতে হানা দিল HMPV। প্রথম কেস শনাক্ত হয়েছে বেঙ্গালুরুতে (Bengaluru) । এক আট মাসের শিশুর মধ্যে এই ভাইরাস (Virus) পাওয়া গেছে।

কর্নাটক স্বাস্থ্য বিভাগ (Karnatak Health Department) এই কেসটি নিশ্চিত করেছে। চীনের (China) এই ভাইরাস ছড়িয়ে পড়ার খবর পাওয়ার পরেই গোটা বিশ্বজুড়ে সতর্কতা (Alert) জারি করা হয়েছে। তবে এখনও এই ভাইরাসটির স্ট্রেন টাইপ অজানা।

এখনও পর্যন্ত পাওয়া খবর অনুযায়ী বেঙ্গালুরুতে প্রথম কেসটি শনাক্ত করা হয়েছে। ভাইরাসটি একটি আট মাসের শিশুর দেহে পাওয়া গেছে। শহরের উত্তরাঞ্চলের জনপ্রিয় ব্যাপ্টিস্ট হাসপাতালে।

আরও পড়ুন: ছড়িয়ে পড়ছে এইচএমপিভি ভাইরাস! চীনের পর হংকং, সতর্কতা জারি কেরলে

তবে রাজ্য স্বাস্থ্য বিভাগ যদিও স্পষ্ট করেছে যে তারা তাদের ল্যাবে নমুনা পরীক্ষা করা হয়নি। এক বেসরকারি হাসপাতাল সূত্রে এই রিপোর্ট আমাদের হাতে এসেছে, তবে এই রিপোর্ট নিয়ে সন্দেহ করার কোনও কারণ নেই।

HMPV- মানুষের মেটাপনিউমোভাইরাস। এটি ১১ বছরের কম বয়সিদের মধ্যে দেখা যায়।

গত বছর চীনে ৩২৪ জন এইচএমপিভি-তে আক্রান্ত হওয়ার খবর পাওয়া যায়। ২০২৩ সালে সেই সংখ্যাটি ছিল ২২৫। যদিও চীনের তরফ থেকে দাবি করা হয়েছে এইচএমপিভি নতুন কিছু নয়। এর উপসর্গ অনেকটা ইনফ্লুয়েঞ্জার মতো। ভয় পাওয়ার কিছু নেই। এটিকে ‘শীতকালীন সংক্রমণ’ বলেই ব্যাখ্যা করছে চীন। শিশু ও বৃদ্ধদের আক্রান্ত হওয়ার সম্ভাবনাই বেশি।